open-index/open-wikipedia-markdown huggingface dataset:
Σιγά τους Κεραυνούς (ταινία, 1946)

Το ***Σιγά τους Κεραυνούς*** είναι τίτλος μιας ελληνικής μικρού μήκους ταινίας κινουμένων σχεδίων του 1946. Η ταινία παρουσιάζει με κωμικό τρόπο τις δράσεις και συγκρούσεις των θεών του Ολύμπου και κυρίως της Ήρας και του Δία. Προβλήθηκε πρώτη φορά στον Κινηματογράφο "Σινεάκ", στην Αθήνα το 1946, αλλά δεν σημείωσε επιτυχία, λόγω της έναρξης του Ελληνικού Εμφυλίου Πολέμου. Αποτελεί τη δεύτερη ελληνική ταινία κινουμένων σχεδίων, ενώ στο διαδίκτυο δεν υπάρχει ολόκληρη η ταινία παρά μόνο μερικές φωτογραφίες. Η εμπορική αποτυχία του φιλμ αποθάρρυνε όχι μόνο τους σκηνοθέτες της, αλλά κι άλλους υποψήφιους δημιουργούς κινουμένων σχεδίων στην Ελλάδα.

## Δείτε επίσης

* Γιάννης Ρουσσόπουλος
* Γιώργος Ρουσσόπουλος
* Ελληνικό κινούμενο σχέδιο
* Ελληνικός εμφύλιος πόλεμος (1946–1949)
* Κινούμενα Σχέδια
* Δώδεκα θεοί του Ολύμπου
* Ο Ντούτσε Αφηγείται (ταινία, 1945)

## Παραπομπές


Κατηγορία:Κινηματογράφος στην Ελλάδα
Κατηγορία:Ταινίες του 1946
Κατηγορία:Ελληνικές ταινίες κινουμένων σχεδίων
Κατηγορία:Ελληνικές ταινίες της δεκαετίας 1940
Star Wars: Ιστορίες

Το ***Star Wars: Ιστορίες*** (πρωτότυπος αγγλικός τίτλος: ***Star Wars: Tales***) είναι Αμερικανική τηλεοπτική σειρά κινουμένων σχεδίων ανθολογίας που δημιουργήθηκε από τον Ντέιβ Φιλόνι για το Disney+. Είναι μέρος του franchise *[[Star Wars]]* και αποτελείται από δύο δόσεις: τις ***Ιστορίες των Τζεντάι*** και τις ***Ιστορίες της Αυτοκρατορίας***.  

Ο Φιλόνι ξεκίνησε να γράφει την σειρά όσο δούλευε στην σειρά *Star Wars* *[[The Mandalorian]]*, και αποκάλυψε τις πρώτες λεπτομέρειες για αυτήν τον Μάιο του 2022. *Οι Ιστορίες των Τζεντάι* αποτελούνται από έξι επεισόδια που χωρίζονται σε δύο "μονοπάτια", ένα που ακολουθεί την χαρακτήρα Ασόκα Τάνο και το άλλο τον Κόμη Ντούκου. Οι *Ιστορίες της Αυτοκρατορίας* επίσης αποτελούνται από έξι επεισόδια και ακολουθούν χαρακτήρες που σχετίζονται με την Γαλαξιακή Αυτοκρατορία.

Πρωταγωνιστούν οι φωνές των Άσλεϊ Εκστάιν, Κόρεϊ Μπάρτον, Τζανίνα Γκαβάνκαρ, Μάικλ Ρίτσαρντσον, Τέρενς Κάρσον, Ίαν ΜακΝτίαρμιντ, Λίαμ Νίσον, Μπράις Ντάλας Χάουαρντ, Φιλ Λαμάρ, Κλάνσι Μπράουν, Ματ Λάντερ, Τζέιμς Άρνολντ Τέιλορ, και Ντι Μπράντλεϊ Μπέικερ.

Οι *Ιστορίες των Τζεντάι* κυκλοφόρησαν στο Disney+ στις 26 Οκτωβρίου του 2022. Έλαβαν αναγνώριση από τους κριτικούς. Οι *Ιστορίες της Αυτοκρατορίας* είναι προγραμματισμένες να κυκλοφορήσουν στις 4 Μαΐου του 2024.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές της Lucasfilm
Ιλίαν Ιλίεφ (ποδοσφαιριστής, γενν. 1999)

Ο **Ιλίαν Ιλιάνοφ Ιλίεφ** () (γενν. στις 20 Αυγούστου 1999) είναι Βούλγαρος επαγγελματίας ποδοσφαιριστής, ο οποίος αγωνίζεται ως επιθετικός μέσος για την Α.Ε. Κηφισιάς, με δανεισμό από τον Απόλλωνα Λεμεσού.

## Σταδιοδρομία σε συλλόγους
Ο Ιλίεφ έκανε το ντεμπούτο του στο Πρωτάθλημα Βουλγαρίας για την Τσέρνο Μόρε σε μια εντός έδρας ήττα με 1–3 από τη Λουντογκόρετς Ραζγκράντ στις 9 Σεπτεμβρίου 2016, μπαίνοντας ως αλλαγή. Σκόραρε το πρώτο του γκολ στο πρωτάθλημα στις 30 Αυγούστου 2019, στην ισοπαλία με 1–1 εναντίον της ΦΚ Ντούναφ Ρούσε.

Στις 31 Ιουλίου 2017, εντάχθηκε στην ακαδημία της Ακαντέμικα ντε Κοΐμπρα.

Στις 19 Ιουλίου 2021, συμφώνησε να ενταχθεί στον Απόλλωνα Λεμεσού, με τετραετές συμβόλαιο. Στις 23 Αυγούστου 2023, εντάχθηκε με μονοετή δανεισμό στην Α.Ε. Κηφισιάς.

## Εθνική ομάδα
Ο Ιλίεφ έκανε το ντεμπούτο του για την Εθνική Βουλγαρίας στις 25 Μαρτίου 2021, σε προκριματικό αγώνα για το Παγκόσμιο Κύπελλο του 2022 εναντίον της Ελβετίας.

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Βούλγαροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βουλγαρίας Κ18
Κατηγορία:Ποδοσφαιριστές Εθνικής Βουλγαρίας Κ21
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Τσέρνο Μόρε Βάρνα
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Βούλγαροι ποδοσφαιριστές στο εξωτερικό
Κατηγορία:Ποδοσφαιριστές Α.Ε. Κηφισιάς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Όμαρ Ρίτσαρντς

Ο **Όμαρ Ταϊρέλ Κρόφορντ Ρίτσαρντς** (αγγλικά: Omar Tyrell Crawford Richards) (γενν. 15 Φεβρουαρίου 1998) είναι Άγγλος επαγγελματίας ποδοσφαιριστής, ο οποίος αγωνίζεται ως αριστερό πλάγιος αμυντικός για την Ρίο Άβε ως δανεικός από την Νότιγχαμ Φόρεστ.

## Σταδιοδρομία σε συλλόγους

### Ρέντινγκ
Ο Ρίτσαρντς έπαιξε για τοπικές ομάδες προτού ενταχθεί στη Φούλαμ σε ηλικία 10 ετών. Μετά την αποδέσμευση του από τη Φούλαμ Κ16 ετών, υπέγραψε το πρώτο του επαγγελματικό συμβόλαιο με τη Ρέντινγκ τον Ιούλιο του 2016. Ο προπονητής της ακαδημίας της Ρέντινγκ, Ντέιβιντ Ντοντς, τον μετέτρεψε από αριστερό πλάγιο μέσο σε αριστερό πλάγιο αμυντικό.

Ο Ρίτσαρντς έκανε το ντεμπούτο του για τη Ρέντινγκ υπό τον προπονητή Γιαπ Σταμ την πρώτη αγωνιστική της σεζόν 2017–18, μπαίνοντας ως αλλαγή στο 59ο λεπτό μετά την κόκκινη κάρτα που δέχθηκε ο Τιάγκο Ιλόρι. Στις 30 Νοεμβρίου 2017, η Ρέντινγκ ανακοίνωσε ότι ο Ρίτσαρντς είχε υπογράψει νέο συμβόλαιο με τον σύλλογο, με ισχύ μέχρι το 2021. Σκόραρε το πρώτο του επαγγελματικό γκολ στην ισοπαλία με 1–1 με τη Νότιγχαμ Φόρεστ στις 20 Φεβρουαρίου 2018.

### Μπάγερν Μονάχου
Στις 27 Μαΐου 2021, η Μπάγερν Μονάχου ανακοίνωσε την υπογραφή του Ρίτσαρντς με τετραετές συμβόλαιο ως ελεύθερο παίκτη, αφού έληγε το συμβόλαιό του στη Ρέντινγκ τον Ιούνιο του 2021.

### Νότιγχαμ Φόρεστ
Στις 10 Ιουλίου 2022, η πρόσφατα προβιβασμένη στην Πρέμιερ Λιγκ, Νότιγχαμ Φόρεστ, ανακοίνωσε την υπογραφή του Ρίτσαρντς με τετραετές συμβόλαιο, με κόστος μεταγραφής 8,5 εκατομμυρίων ευρώ.

#### Ολυμπιακός (δανεισμός)
Στις 25 Αυγούστου 2023, ο Ρίτσαρντς εντάχθηκε με μονοετή δανεισμό στον Ολυμπιακό.

## Εθνική ομάδα
Γεννημένος στην Αγγλία, ο Ρίτσαρντς από Τζαμαϊκανούς γονείς και έχει εκφράσει ενδιαφέρον να εκπροσωπήσει την Εθνική Τζαμάικας. Στις 30 Αυγούστου 2019, ο έλαβε την πρώτη του κλήση στην Εθνική Αγγλίας Κ21. Τελικά έκανε το ντεμπούτο του στην Κ21 στις 11 Οκτωβρίου 2019, ως αλλαγή κατά τη διάρκεια της ισοπαλίας με 2–2 εναντίον της Σλοβενίας στο Μάριμπορ.

## Διακρίσεις
**Ολυμπιακός**

* ΟΥΕΦΑ Κόνφερενς Λιγκ: 2023–24

**Μπάγερν Μονάχου**
* Μπούντεσλιγκα: 2021–22
* Σούπερ Καπ Γερμανίας: 2021

## Παραπομπές


## Εξωτερικοί σύνδεσμοι
* Προφίλ στον ιστότοπο της Νότιγχαμ Φόρεστ
* 
* Προφίλ στο Transfermarkt.com

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Άγγλοι τζαμαϊκανής καταγωγής
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Ρέντινγκ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Άγγλοι ποδοσφαιριστές στο εξωτερικό
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ρίο Άβε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Παίκτες νικητές ΟΥΕΦΑ Κόνφερενς Λιγκ
Star Wars: Η Δύναμη του Πεπρωμένου

Το ***Star Wars: Η Δύναμη του Πεπρωμένου*** (πρωτότυπος αγγλικός τίτλος: *Star Wars Forces of Destiny*) είναι Αμερικανική τηλεοπτική σειρά κινουμένων σχεδίων της Lucasfilm Animation που κυκλοφόρησε μέσω του YouTube καναλιού της Lucasfilm. Η σειρά έκανε πρεμιέρα στις 3 Ιουλίου του 2017 με οχτώ επεισόδια, με άλλα οχτώ να κυκλοφορούν στα τέλη του 2017. Ο δεύτερος κύκλος με επίσης 16 επεισόδια κυκλοφόρησε το 2018.

## Παραπομπές


## Εξωτερικοί σύνδεσμοι

* 
* 

Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές της Lucasfilm
Κατάλογος επεισοδίων του Ουκ αν λάβοις παρά του μη έχοντος

Το *[[Ουκ αν λάβοις παρά του μη έχοντος (τηλεοπτική σειρά)|Ουκ αν λάβοις παρά του μη έχοντος]]* είναι ελληνική σειρά κινουμένων σχεδίων που προβλήθηκε τη σεζόν 2010-2011 από το Mega. Το *Ουκ αν λάβοις παρά του μη έχοντος* εξελίσσεται στη σύγχρονη Αθήνα όπου πηγαίνει ο Χάρος, θέλοντας να αποσυρθεί από τις υποχρεώσεις του. Ωστόσο, έχει έλλειμμα έναν οβολό στα βιβλία του, αυτό που χρωστάει ο Μένιππος από τότε που πέθανε. Ο Ερμής, ως μεταφορέας των ψυχών και υπεύθυνος που δεν είχε ο Μένιππος τον οβολό, μαζί με τον Χάρο προσπαθούν να βοηθήσουν τον Μένιππο να βγάλει λεφτά ώστε να του πληρώσει τον οβολό. Η σειρά επρόκειτο να ξεκινήσει τη σεζόν 2009-2010, αλλά τελικά μετατέθηκε για το πρόγραμμα της επόμενης σεζόν. Η σειρά αποτελείται συνολικά από έναν κύκλο με 14 επεισόδια.

## Κύκλοι

### Πρώτος (2010-2011)

## Πηγές
* https://www.megatv.com/tvshows/51757/ouk-an-laveis-para-tou-mi-exontos/
* https://greek-movies.com/series.php?s=347

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Ford Transcontinental

Το **Ford Transcontinental** είναι ένας τράκτορας φορτηγό (νταλίκα) και άκαμπτη μονάδα βαρέων οχημάτων που κατασκευάστηκε μεταξύ 1975 και 1984 από τη Ford Europe στην Ολλανδία και τη Βρετανία. Συνολικά παρήχθησαν 8,735 φορτηγά, 8,231 στο Άμστερνταμ και άλλα 504 στο Foden VAP στο Σάντμπαχ, Τσέσαϊρ στη Βρετανία.

Συναρμολογήθηκε σχεδόν εξ ολοκλήρου από εξαρτήματα που αγοράστηκαν σε OEM (π.χ. την καμπίνα από την Berliet, το κινητήρα από την Cummins, το κιβώτιο ταχυτήτων από την Eaton) και εισήχθη για να καλύψει ένα κενό στην αγορά εν όψει της χαλάρωσης των περιορισμών βάρους στα HGV και ως εκ τούτου, είχε πολύ δυνατό πλαίσιο και ανάρτηση βαρέως τύπου. Η καμπίνα Berliet KB 2400 χρησιμοποιήθηκε επίσης από τη Renault για τη σειρά R. Το σασί ήταν βασισμένο στην Αμερικάνικη "μουρωτή" Ford σειρά L.

Αναγνωριζόμενο από την ψηλή καμπίνα του, ήταν ένα εξαιρετικά προηγμένο όχημα για την εποχή του που προσέφερε υψηλό επίπεδο άνεσης οδηγού και υψηλή απόδοση ισχύος, χάρη στον καλά δοκιμασμένο κινητήρα Cummins 14 λίτρων με τυπικές αποδόσεις 290-350 ίππων. Οι κινητήρες ήταν αρχικά της γενιάς Cummins NTC, αλλά σταδιακά ενημερώθηκαν στη νέα γενιά "big-cam" (NTE) - μια διαδικασία που ολοκληρώθηκε μέχρι το 1979. Επίσης, το Ford Transcontinental διακρίνεται για το ότι διαθέτει μετρητές λαδιού και νερού στο ταμπλό, ένα άλλο παράδειγμα ότι η μονάδα είναι μπροστά από την εποχή της.

Οι πωλήσεις δεν ανταποκρίθηκαν στις προσδοκίες, κυρίως επειδή η μονάδα τράκτορα με την κατασκευή της ήταν πολύ βαριά για το όριο βάρους των 32 τόνων στο Ηνωμένο Βασίλειο εκείνη την εποχή, αν και ήταν ένα δημοφιλές όχημα με οδηγούς, ιδιαίτερα όσους ασχολούνταν με μακροχρόνια ηπειρωτική εργασία εξ αποστάσεως. Το μοντέλο ανανεωνόταν συνεχώς, με πολλή δουλειά για να ελαφρύνει για να ελαφρύνει το βαρύ σασί. Η παραγωγή σταμάτησε το 1984 και αντικαταστάθηκε έμμεσα από τις μεγαλύτερες εκδόσεις του Ford Cargo, αλλά ο πιο άμεσος διάδοχος δεν θα ερχόταν μέχρι το 2019, όταν άρχιζε να παράγεται το Ford F-Max.

Σήμερα το Transcontinental είναι ένα ιδιαίτερα σπάνιο όχημα, το οποίο ευνοεί πολύ τους συλλέκτες παλιών φορτηγών, αν και λίγα παραμένουν σε υπηρεσία κερδοφορίας σε όλη την Ευρώπη.

## Δείτε επίσης
* Ford Cargo

## Παραπομπές

* 

## Εξωτερικοί σύνδεσμοι

* Ειδικός ιστότοπος για το Ford Transcontinental

Κατηγορία:Βρετανικά αυτοκίνητα
Transcontinental
Ξηρόκαμπος Πρέβεζας

Ο **Ξηρόκαμπος** είναι οικισμός στην Ήπειρο και την Περιφερειακή Ενότητα Πρέβεζας.

## Γενικά στοιχεία
Ο Ξηρόκαμπος βρίσκεται στα βορειοανατολικά όρια με την Περιφερειακή Ενότητα Άρτας και στις νοτιοδυτικές πλαγιές του βουνού Ξεροβούνι σε υψόμετρο 400 μέτρα. Απέχει περίπου 3 χλμ. Ν. από τον Νέο Γοργόμυλο, 17 χλμ. Β.-ΒΑ. από την Φιλιππιάδα (έδρα του δήμου) και 29 χλμ. Β.-ΒΔ. από την Άρτα ενώ στα δυτικά του χωριού περνάει η Ιόνια Οδός.

Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην τότε κοινότητα Γοργομύλου. Σύμφωνα με το Πρόγραμμα «Καλλικράτης» ανήκει στην κοινότητα Γοργομύλου που υπάγεται στη Δημοτική Ενότητα Φιλιππιάδας του δήμου Ζηρού και σύμφωνα με την απογραφή 2011 απογράφονται 71 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Ζηρού
Νίνα Κένεντι

Η **Νίνα Κένεντι** (αγγλικά: *Nina Kennedy*, γενν. 5 Απριλίου 1997) είναι Αυστραλή αθλήτρια του στίβου, η οποία ειδικεύεται στο άλμα με επί κοντώ. Είναι η κάτοχος του εθνικού ρεκόρ. Κέρδισε το χρυσό στους Ολυμπιακούς Αγώνες του 2024 και στο Παγκόσμιο Πρωτάθλημα του 2023, ενώ ήταν τρίτη στη διοργάνωση του 2022.

## Καριέρα
Τον Φεβρουάριο του 2015 στο Περθ, η Κένεντι πήδηξε 4,43 μέτρα, ακολούθως 4,50 μ. και τελικά 4,59 μ. – ένα παγκόσμιο ρεκόρ νεανίδων. Με αυτό το άλμα προκρίθηκε στο Παγκόσμιο Πρωτάθλημα του 2015 στο Πεκίνο, αλλά δεν κατάφερε να φτάσει το όριο στον προκριματικό γύρο.

Το 2018, η Κένεντι βελτίωσε την ατομική επίδοση της καλύτερο στα 4,60 μ. και μια εβδομάδα αργότερα έφτασε στο νούμερο τρία όλων των εποχών στην Αυστραλία με άλμα στα 4,71 μ. Στο Εθνικό Πρωτάθλημα έκανε άλμα 4,60 μ. και νίκησε τη Νεοζηλανδή χάλκινη Ολυμπιονίκη, Ελίζα ΜακΚάρτνεϊ.

Στους Αγώνες της Κοινοπολιτείας του 2018, η Κένεντι κέρδισε το χάλκινο μετάλλιο. Στις αρχές του 2020, η Κένεντι πέτυχε τη δεύτερη καλύτερη επίδοση της, στα 4,61 μ., και ήταν συνεπής με οκτώ διαδοχικούς αγώνες στα 4,70 μέτρα ή περισσότερο.

Στους Ολυμπιακούς Αγώνες του 2021, η Κένεντι πήδηξε ενώ ήταν τραυματισμένη, με άλμα στα 4,40 μ. και κατέλαβε τη 12η θέση στα προκριματικά της.

Η Κένεντι ανέβασε το αυστραλιανό ρεκόρ στα 4,82 μέτρα στο Sydney Track Classic το 2021.

Στο Παγκόσμιο Πρωτάθλημα του 2022, η Κένεντι κέρδισε το χάλκινο μετάλλιο με άλμα στα 4,80 μ. Με αυτό το ύψος πέτυχε το υψηλότερο άλμα από Αυστραλή σε Παγκόσμιο Πρωτάθλημα Στίβου, ξεπερνώντας το άλμα της Αλάνα Μπόιντ στα 4,60 μ., που πέτυχε στο Παγκόσμιο Πρωτάθλημα του 2015. Τον επόμενο μήνα, στους Αγώνες της Κοινοπολιτείας του 2022, η Κένεντι κέρδισε το χρυσό, με άλμα 4,60μ.

Στο Παγκόσμιο Πρωτάθλημα του 2023, η Κένεντι κέρδισε το χρυσό με άλμα στα 4,90 μ., το οποίο μοιράστηκε με την Αμερικανίδα Κέιτι Μουν.

## Παραπομπές


## Εξωτερικοί σύνδεσμοι

* Νίνα Κένεντι στο Athletics Australia
* Νίνα Κένεντι στο Australian Athletics Historical Results

Κατηγορία:Αυστραλές αθλήτριες του άλματος επί κοντώ
Κατηγορία:Αθλητές του στίβου στους Αγώνες της Κοινοπολιτείας 2018
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κέιτι Μουν

Η **Κάθριν «Κέιτι» Μουν** (αγγλικά: Kathryn "Katie" Moon, το γένος **Ναζότ**, γενν. 13 Ιουνίου 1991) είναι Αμερικανίδα αθλήτρια του στίβου, η οποία ειδικεύεται στο άλμα επί κοντώ. Κέρδισε χρυσά μετάλλια στους Ολυμπιακούς Αγώνες του 2021, στο Παγκόσμιο Πρωτάθλημα του 2022 και στο Παγκόσμιο Πρωτάθλημα του 2023 (σε ισοβαθμία με την Αυστραλή Νίνα Κένεντι) και το αργυρό μετάλλιο στο Παγκόσμιο Πρωτάθλημα Κλειστού Στίβου του 2022. Κατέκτησε επίσης το αργυρό μετάλλιο στους Ολυμπιακούς Αγώνες του 2024 και στους Παναμερικανικούς Αγώνες του 2019.

## Καριέρα

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες αθλήτριες του άλματος επί κοντώ
Κατηγορία:Αθλητές στους Παναμερικανικούς Αγώνες 2019
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αργυροί Ολυμπιονίκες του στίβου
Star Wars: Οι Περιπέτειες των Νεαρών Jedi

Το ***Star Wars: Οι Περιπέτειες των Νεαρών Jedi*** (πρωτότυπος αγγλικός τίτλος: *Star Wars: Young Jedi Adventures*) είναι Αμερικανική τηλεοπτική σειρά κινουμένων σχεδίων που δημιουργήθηκε για την συνδρομητική υπηρεσία Disney+ και το τηλεοπτικό κανάλι Disney Junior. Είναι μέρος του franchise *[[Star Wars]]*, και παράχθηκε από τις Lucasfilm Animation και Wild Canary Animation.

Στην σειρά πρωταγωνιστούν οι φωνές των Τζαμάλ Έιβερι Τζούνιορ, Έμμα Μπέρμαν, Τζούλιετ Ντόνενφιλντ, Ντι Μπράντλεϊ Μπέικερ, Τζόναθαν Λίπο, και Πιότρ Μίχαελ. Ανακοινώθηκε τον Μάιο του 2022, με τους ηθοποιούς να αποκαλύπτονται  τον Φεβρουάριο του 2023. Έξι ταινίες μικρού μήκους κυκλοφόρησαν στο YouTube πριν την πρεμιέρα της σειράς.

Το *Star Wars: Οι Περιπέτειες των Νεαρών Jedi* κυκλοφόρησε στις 4 Μάϊου του 2023, και έλαβε θετικά σχόλια από τους κριτικούς.  

## Παραπομπές


## Εξωτερικοί σύνδεσμοι

* 
* 

Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές της Lucasfilm
Σέρικα Τζάκσον

Η **Σέρικα Τζάκσον** (αγγλικά: *Shericka Jackson*, γενν. 16 Ιουλίου 1994) είναι Τζαμαϊκανή αθλήτρια του στίβου, η οποία ειδικεύεται στους δρόμους 100 μ., 200 μ. και 400 μ. Το 2022 έγινε η ταχύτερη εν ζωή γυναίκα και η δεύτερη ταχύτερη γυναίκα όλων των εποχών στα 200 μέτρα.

Η Τζάκσον ξεκίνησε την καριέρα της ως δρομέας 400 μ., όπου κέρδισε το χάλκινο μετάλλιο στους Ολυμπιακούς Αγώνες του 2016, στο Παγκόσμιο Πρωτάθλημα του 2015 και στο Παγκόσμιο Πρωτάθλημα του 2019. Στις ίδιες διοργανώσεις, πρόσθεσε μετάλλια στην σκυταλοδρομία 4×400 μέτρων, παίρνοντας αργυρό, χρυσό και χάλκινο, αντίστοιχα. Κέρδισε επίσης το χρυσό μετάλλιο στη σκυταλοδρομία 4×100 μέτρων στο Παγκόσμιο Πρωτάθλημα του 2019.

Αφού η Τζάκσον μεταπήδησε σε μικρότερες αποστάσεις το 2021, κέρδισε το χάλκινο στα 100 μ. στους Ολυμπιακούς Αγώνες του 2020, προσθέτοντας ένα χρυσό και ένα χάλκινο στα 4x100 μ. και 4x400 μ., αντίστοιχα. Εκείνη τη χρονιά, πέτυχε ατομικές επιδόσεις κάτω των 10,8 δευτερολέπτων και κάτω των 22 δευτερολέπτων στα 100 μ. και 200 μ. αντίστοιχα και την καλύτερη επίδοσή της όλων των εποχών στα 400 μ., με κάτω από 49,5 δευτερόλεπτα. Έγινε μία από τις ελάχιστες γυναίκες που πέτυχαν τέτοιες επιδόσεις σε όλες αυτές τις διοργανώσεις ταυτόχρονα. Στο Παγκόσμιο Πρωτάθλημα του 2022, η Τζάκσον κέρδισε το αργυρό στα 100 μ., το χρυσό στα 200 μ. (σημειώνοντας εθνικό ρεκόρ) και το αργυρό στα 4x100 μ. Ήταν η νικήτρια του Diamond League στα 200 μ. του 2022. Στο Παγκόσμιο Πρωτάθλημα Στίβου 2023, η Τζάκσον κέρδισε το χάλκινο στα 100 μ.

Η Τζάκσον είναι επί του παρόντος η μοναδική αθλήτρια στην ιστορία του Παγκοσμίου Πρωταθλήματος που κέρδισε μετάλλια στα 100, 200 και 400 μέτρα (και κατ΄ επέκταση, στις σκυταλοδρομίες 4x100 και 4x400 μέτρων). Είναι επίσης η δεύτερη αθλήτρια στην ιστορία, πίσω από τη Μαρίτα Κοχ, που κατακτά μετάλλια στα 100, 200, 400, 4x100 και 4x400 μέτρα σε Παγκόσμιο Πρωτάθλημα ή/και Ολυμπιακούς Αγώνες.

## Καριέρα

## Παραπομπές


Κατηγορία:Τζαμαϊκανές αθλήτριες δρόμων ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αργυροί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Τζαμαϊκανοί Ολυμπιονίκες
Κατηγορία:Αθλητές του στίβου στους Αγώνες της Κοινοπολιτείας 2018
Κατηγορία:Αθλητές στους Παναμερικανικούς Αγώνες 2019
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Caravan of Courage: An Ewok Adventure

Το ***The Ewok Adventure*** είναι Αμερικανική ταινία περιπέτειας του 1984 βασισμένη στο σύμπαν *[[Star Wars]]*. Είχε μια περιορισμένη κινηματογραφική κυκλοφορία, για την οποία επονομάστηκε ως ***Caravan of Courage: An Ewok Adventure***. Το ακολούθησε μια συνέχεια με τίτλο **, που κυκλοφόρησε το 1985.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 1984
Κατηγορία:Ταινίες παραγωγής Lucasfilm
Κατηγορία:Ewoks
Κατηγορία:Ταινίες spin-off Star Wars
Κατηγορία:Ταινίες πρίκουελ
Star Wars Holiday Special

Το ***Star Wars Holiday Special*** είναι Αμερικανικό τηλεοπτικό σπέσιαλ του 1978 που προβλήθηκε στις 17 Νοεμβρίου του 1978 στο CBS, ως μέρος του franchise *[[Star Wars]]*. Τοποθετείται μεταξύ των γεγονότων των ''Ο Πόλεμος των Άστρων'' (1977) και ''Η Αυτοκρατορία Αντεπιτίθεται'' (1980). Πρωταγωνιστούν οι ηθοποιοί του *Ο Πόλεμος των Άστρων* και είναι γνωστό για την πρώτη εμφάνιση του Μπόμπα Φετ. Το σπέσιαλ έλαβε υψηλά αρνητικά σχόλια.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 1978
Κατηγορία:Τηλεταινίες
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Ταινίες spin-off Star Wars
Γιόνκερς (Νέα Υόρκη)

Το **Γιόνκερς** (αγγλικά: **Yonkers, New York**) είναι πόλη στην κομητεία Ουέσττσεστερ της αμερικανικής πολιτείας της Νέας Υόρκης και προάστιο της πόλης της Νέας Υόρκης. Οικοδομήθηκε κατά μήκος του ποταμού Χάντσον και είναι η τρίτη πολυπληθέστερη πόλη μετά τη Νέα Υόρκη και το Μπάφαλο, καθώς και ο ένατος μεγαλύτερος δήμος στην πολιτεία της Νέας Υόρκης. Ο πληθυσμός του Γιόνκερς ήταν 211.569 κάτοικοι όπως απαριθμήθηκε στην Απογραφή των Ηνωμένων Πολιτειών του 2020. Κατατάσσεται ως ένα εσωτερικό προάστιο της Νέας Υόρκης, που βρίσκεται ακριβώς στα βόρεια του Μπρονξ και περίπου 4 χλμ βόρεια του Μαρμπλ Χιλλ, στο Μανχάταν, το βορειότερο σημείο του Μανχάταν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νέας Υόρκης
Ewoks: The Battle for Endor

Το ***Ewoks: The Battle for Endor*** είναι Αμερικανική ταινία του 1985 τοποθετημένη στο σύμπαν του *[[Star Wars]]* σε σενάριο και σκηνοθεσία από τους Τζιμ και Κεν Γουίτ από ιστορία του Τζορτζ Λούκας. Είναι συνέχεια του *[[Caravan of Courage: An Ewok Adventure]]*.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1985
Κατηγορία:Ταινίες παραγωγής Lucasfilm
Κατηγορία:Ewoks
Κατηγορία:Ταινίες spin-off Star Wars
Κατηγορία:Ταινίες πρίκουελ
Κατηγορία:Ταινίες γυρισμένες στην Καλιφόρνια
Λαουλάουγκα Ταουσάγκα

Η **Λαουλάουγκα Ταουσάγκα-Κόλινς** (αγγλικά: Laulauga Tausaga-Collins) (γενν. 22 Μαΐου 1998, Χαβάη) είναι Αμερικανίδα αθλήτρια του στίβου, η οποία ειδικεύεται στη δισκοβολία. Με ρίψη ατομικής καλύτερης επίδοσης στα 69,49 μ., κέρδισε το χρυσό μετάλλιο στο Παγκόσμιο Πρωτάθλημα του 2023. Κέρδισε επίσης το χρυσό μετάλλιο στο Πρωτάθλημα NACAC του 2022.

## Καριέρα
Η Ταουσάγκα έφτασε στον τελικό της δισκοβολίας στο Παγκόσμιο Πρωτάθλημα του 2019 και του 2022, Επίσης, κέρδισε αργυρό μετάλλιο στο Πρωτάθλημα NACAC Κ23 του 2019 και το χρυσό στο Παναμερικανικό Πρωτάθλημα Κ20 του 2017.

Κέρδισε το χρυσό μετάλλιο στο Παγκόσμιο Πρωτάθλημα του 2023 στη Βουδαπέστη, με την πέμπτη ρίψη της στα 69,49 μ., που ανέβασε το ατομικό ρεκόρ της για περισσότερα από 4 μέτρα, αφού τερμάτισε 12η και τελευταία στον τελικό της δισκοβολίας στα δύο προηγούμενα παγκόσμια πρωταθλήματα.

## Παραπομπές


## Εξωτερικοί σύνδεσμοι
* Προφίλ στην IAAF
* Προφίλ στο World Athletics
* Προφίλ στο USATF
* Προφίλ στους Iowa Hawkeyes
* 

Κατηγορία:Αμερικανίδες αθλήτριες της δισκοβολίας
Κατηγορία:Απόφοιτοι του Πανεπιστημίου της Άιοβα
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Βοσκότοπος

[μικρογραφία| Ορεινός βοσκότοπος στην [Ελβετία]]
μικρογραφία| Καταπράσινος πεδινός βοσκότοπος
Ο **βοσκότοπος** ή **βοσκοτόπι** είναι γη που χρησιμοποιείται για βόσκηση.

## Τύποι βοσκοτόπων
Οι βοσκότοποι με τη στενή έννοια είναι κλειστές εκτάσεις γεωργικής γης, όπου βόσκουν εξημερωμένα ζώα, όπως άλογα, βοοειδή, πρόβατα ή χοίροι. Η βλάστηση των περιποιημένων βοσκοτόπων αποτελείται κυρίως από αγρωστώδη, με ενδιάμεση από όσπρια και άλλα φυτά (μη χορτώδη ποώδη φυτά). Στους βοσκότοπους βόσκουν τα ζώα συνήθως όλο το καλοκαίρι, σε αντίθεση με τα λιβάδια που βόσκουν ή χρησιμοποιούνται για βλοσκηση μόνο αφού θεριστούν για την παραγωγή σανού για ζωοτροφές.

Οι βοσκότοποι με μια ευρύτερη έννοια περιλαμβάνουν επιπλέον ανοιχτούς βοσκότοπους, άλλα κλειστά ποιμενικά συστήματα και τύπους γης που χρησιμοποιούνται από άγρια ζώα για βόσκηση. Οι βοσκότοποι με τη στενή έννοια διακρίνονται από τους ανοιχτούς βοσκότοπους λόγω της διαχείρισης τους μέσω εντατικότερων γεωργικών πρακτικών σποράς, άρδευσης και χρήσης λιπασμάτων, ενώ τα λιβάδια αναπτύσσουν κυρίως αυτοφυή βλάστηση, διαχειριζόμενη με εκτεταμένες πρακτικές όπως ελεγχόμενη καύση και ρυθμισμένη ένταση βόσκησης.

Ο τύπος του εδάφους, η ελάχιστη ετήσια θερμοκρασία και οι βροχοπτώσεις είναι σημαντικοί παράγοντες στη διαχείριση των βοσκοτόπων.
[μικρογραφία| Βοσκότοπος σε πλαγιά του λόφου στην [Πενσυλβάνια.]]
Σε αντίθεση με την εργοστασιακή γεωργία, η οποία συνεπάγεται στην πιο εντατική μορφή της με εξ ολοκλήρου σίτιση, τα διαχειριζόμενα ή μη διαχειριζόμενα βοσκοτόπια είναι η κύρια πηγή τροφής για τα μηρυκαστικά. Η σίτιση σε βοσκότοπους κυριαρχεί στην κτηνοτροφία όπου η γη δυσκολεύει τη σπορά ή τη συγκομιδή (ή και τα δύο), όπως σε άνυδρες ή ορεινές περιοχές, όπου ζουν είδη καμήλας, κατσίκας, αντιλόπης, γιακ και άλλων μηρυκαστικών, τα οποία είναι κατάλληλα για το πιο εχθρικό έδαφος και πολύ σπάνια καλλιεργείται σε εργοστάσιο. Σε πιο υγρές περιοχές, η διαχείριση της βόσκησης των βοσκοτόπων γίνεται σε μια μεγάλη παγκόσμια περιοχή για ελεύθερη βοσκή και βιολογική γεωργία. Ορισμένοι τύποι βοσκοτόπων ταιριάζουν στη διατροφή, την εξέλιξη και τον μεταβολισμό συγκεκριμένων ζώων, και η λίπανση και η περιποίηση της γης μπορεί να έχει ως αποτέλεσμα το λιβάδι σε συνδυασμό με τα εν λόγω μηρυκαστικά να αποτελούν αναπόσπαστο μέρος ενός συγκεκριμένου οικοσυστήματος.

## Παραπομπές




Κατηγορία:Κτηνοτροφία
Αλφόνσος της Γκαλιέρα (γιος του Αλβάρο)

Ο **Αλφόνσος** (ιταλ. *Don Alonso d'Orléans e Parodi Delfino*, Ρώμη, 23 Αυγούστου 1941 - Χιούστον, 6 Σεπτεμβρίου 1975) του Οίκου των Βουρβόνων-Ορλεάνης ήταν διάδοχος του Δουκάτου της Γκαλλιέρα.

## Βιογραφία
Γεννήθηκε στη Ρώμη της Ιταλίας. Ήταν ο πρώτος γιος του Άλβαρου, Δούκα της Γκαλλιέρα, και της Κάρλα Παρόντι-Ντελφίνο. 

Ο Αλφόνσος απεβίωσε σε ηλικία 34 ετών στο Χιούστον του Τέξας, χωρίς να έχει κληρονομήσει το Δουκάτο της Γκαλλιέρα, αφήνοντας τον μεγαλύτερο γιο του ως κληρονόμο του τίτλου του δουκάτου.

## Οικογένεια
Νυμφεύτηκε τη *δόνα* Εμίλια Φερράρα-Πινιατέλλι των πριγκίπων του Στρονγκόλι, κόρη του *δον* Βιντσέντσο Φερράρα-Πινιατέλλι, Πρίγκιπα του Στρονγκόλι και Κόμη της Mελίσσα, και της *νόμπιλε* Φραντσέσκα Πούλτσι-Ντόρια στις 12 Ιανουαρίου 1966 στη Νάπολη της Ιταλίας.

Είχαν παιδιά:
* Aλφόνσος (γενν. 1968).
* Άλβαρο (γενν. 1969).

## Πρόγονοι





## Βιβλιογραφικές αναφορές


Κατηγορία:Οίκος της Ορλεάνης
Παγκόσμιο Πρωτάθλημα Στίβου 2023 – 35 χιλιόμετρα βάδην γυναικών

Τα **[[35 χιλιόμετρα βάδην]] γυναικών** στο Παγκόσμιο Πρωτάθλημα Στίβου 2023 πραγματοποιήθηκαν στους δρόμους της Βουδαπέστης, στις 24 Αυγούστου.

## Ρεκόρ

## Πρόγραμμα
Όλες οι ώρες είναι τοπικές (UTC+2).

## Αποτελέσματα
### Τελικός

## Παραπομπές

35χμΒΓ
Λευκορωσική Ορθόδοξη Εκκλησία

Η **Λευκορωσική Ορθόδοξη Εκκλησία** (συντομογραφία στα αγγλικά:**BOC,** , ) είναι η επίσημη ονομασία της **[[Εξαρχία]]ς του [[Ρωσική Ορθόδοξη Εκκλησία|Πατριαρχείου Μόσχας]] στη [[Λευκορωσία]]**. Ιδρύθηκε με απόφαση του Συμβουλίου Επισκόπων της Ρωσικής Ορθόδοξης Εκκλησίας τον Οκτώβριο του 1989 και αντιπροσωπεύει την ένωση με τις υπόλοιπες Ρωσικές Ορθόδοξες Επαρχίες, στο έδαφος της Λευκορωσίας. Πρόκειται για την μεγαλύτερη θρησκευτική οργάνωση στη χώρα, ενώνοντας την κυρίαρχη πλειοψηφία των Ανατολικών Ορθοδόξων Χριστιανών. Πατριαρχικός Έξαρχος της Λευκορωσικής Ορθόδοξης Εκκλησίας από το 2020 είναι ο Επίσκοπος Βιενιαμίν (Vital Tupieka), με τίτλο Μητροπολίτης Μινσκ και Ζασλάβσκι.

Η εκκλησία δεν συγκρίνεται με τον βαθμό αυτονομίας της Ουκρανικής Ορθόδοξης Εκκλησίας (Πατριαρχείο Μόσχας), η οποία είναι μια πλήρως αυτοδιοικούμενη οντότητα που συνδέεται πνευματικά με την Ρωσική Ορθόδοξη Εκκλησία. Η Λευκορωσική Ορθόδοξη Εκκλησία αντιτίθεται σθεναρά στην έτερη σχισματική εκκλησιαστική οντότητα, με την ονομασία  Αυτοκέφαλη Ορθόδοξη Εκκλησία της Λευκορωσίας, που είναι βασισμένη σε μεγάλο βαθμό στη μετανάστευση.

## Δομή

Δομικά, η Λευκορωσική Ορθόδοξη Εκκλησία αποτελείται από 15 επισκοπές:

* Επαρχία Μπαμπρουϊσκ και Μπιχάου
* Επαρχία του Μπάρισο
* Επαρχία Μπρεστ και Κόμπριν
* Επαρχία Χρόντνα και Βόκαβισκ
* Επαρχία Χόμελ και Ζλόμπιν
* Επαρχία της Λήδας
* Επαρχία του Μινσκ
* Επαρχία Μαχιλίου και Μστσισλάου
* Επαρχία της Μαλατζιέτσνα
* Επαρχία του Ναβαχρουδάκ
* Επαρχία Πινσκ και Λουνινέτς
* Επαρχία Πολάτσκ και Χλιμπόκαγιε
* Επαρχία του Σλούτσκ
* Επαρχία του Τούραου και του Μαζίρ
* Επαρχία Βιτσέμπσκ και Ορσά

## Κριτική και αντιπαραθέσεις
Η Λευκορωσική Ορθόδοξη Εκκλησία έχει επικριθεί για την προώθηση Εκρωσισμού και για υποστήριξη της αυταρχικής κυβέρνησης του Αλεξάντερ Λουκασένκο. Σε δήλωσή του από το 2023, η εξόριστη *Ράντα της Λαϊκής Δημοκρατίας της Λευκορωσίας* κατηγόρησε την Λευκορωσική  Ορθόδοξη Εκκλησία ότι δεν καταδίκασε τη βία στη Λευκορωσία μετά τις διαδηλώσεις του 2020-2021, καθώς και ότι  παρεμβαίνει στις υποθέσεις άλλων χριστιανικών εκκλησιών και ως εκ τούτου είναι "η κύρια πηγή διαθρησκευτικής έντασης στη Λευκορωσία". Η BNR Rada χαρακτήρισε την εκκλησία ως "ρωσικό αποικιακό ίδρυμα" και "έναν από τους ιδεολογικούς πυλώνες του καθεστώτος του Α. Λουκασένκα".

Το 2022 και το 2023, το Μοναστήρι της Αγίας Ελισάβετ στο Μινσκ διοργανώνει δημόσιες εκδηλώσεις για την υποστήριξη της ρωσικής εισβολής στην Ουκρανία και συγκέντρωσε κεφάλαια για να υποστηρίξει τα ρωσική στρατεύματα. Το μοναστήρι έχει επίσης συμμετάσχει στην προώθηση του ρωσικού αλυτρωτισμού, της ομοφοβίας και άλλων αντιπαραθέσεων.

## Παραπομπές


## Εξωτερικοί σύνδεσμοι
* Επίσημος ιστότοπος
* Η Αυξανόμενη Δύναμη της Λευκορωσικής Ορθόδοξης Εκκλησίας-Λευκορωσία Photo Digest

Κατηγορία:Ανατολικές Ορθόδοξες Εκκλησίες
*
Λευκορωσία
Κατηγορία:Ανατολική Ορθοδοξία στη Λευκορωσία
Παγκόσμιο Πρωτάθλημα Στίβου 2023 – 200 μέτρα γυναικών

Τα **[[200 μέτρα]] γυναικών** στο Παγκόσμιο Πρωτάθλημα Στίβου 2023 πραγματοποιήθηκαν στο Εθνικό Κέντρο Στίβου της Βουδαπέστης, στις 23, 24 και 25 Αυγούστου.

## Ρεκόρ

## Πρόγραμμα
Όλες οι ώρες είναι τοπικές (UTC+2).

## Αποτελέσματα
### Σειρές
Οι τρεις πρώτες κάθε σειράς (Q) και οι 6 επόμενες καλύτερες αθλήτριες βάσει χρόνου (q) προκρίνονται στον ημιτελικό γύρο.

Άνεμος:Σειρά 1: -0,4&nbsp;μ/δ, Σειρά 2: -0,7&nbsp;μ/δ, Σειρά 3: -0,4&nbsp;μ/δ, Σειρά 4: -0,4&nbsp;μ/δ, Σειρά 5: -1,3&nbsp;μ/δ, Σειρά 6: -0,3&nbsp;μ/δ

### Ημιτελικοί
Οι 2 πρώτες κάθε σειράς (Q) και οι 2 επόμενες καλύτερες αθλήτριες βάσει χρόνου (q) προκρίνονται στον τελικό.

### Τελικός

Άνεμος: +0.1 μ/δ

## Παραπομπές

200Γ
Ναπολέων (ταινία)

Το ***Ναπολέων*** () είναι επική ιστορική δραματική ταινία του 2023 σε σκηνοθεσία και παραγωγή Ρίντλεϊ Σκοτ και σενάριο Ντέιβιντ Σκάρπα, βασισμένη στην αληθινή ιστορία του 
Ναπολέοντα Βοναπάρτη, που απεικονίζει κυρίως την καταγωγή του Βοναπάρτη και τη γρήγορη, αδίστακτη ανάβασή του ως αυτοκράτορα, μέσα από το πρίσμα της εθιστικής και συχνά ασταθούς σχέσης του με τη σύζυγό του Ζοζεφίνα. Πρωταγωνιστούν ο
Χοακίν Φίνιξ (ο οποίος είναι και ένας από τους παραγωγούς της ταινίας) και η Βανέσσα Κέρμπι ως Ναπολέων και Ζοζεφίνα, αντίστοιχα. Στους υποστηρικτικούς ρόλους είναι μεταξύ άλλων οι Τζόντι Κόμερ, Ταχάρ Ραχίμ, Μπεν Μάιλς και Λουντιβίν Σανιέ. 

Το "Ναπολέων" κυκλοφόρησε στις Ηνωμένες Πολιτείες και στο Ηνωμένο Βασίλειο στις 22 Νοεμβρίου 2023, από τη Sony Pictures Releasing, πριν από τη ροή στο Apple TV+ σε μεταγενέστερη ημερομηνία.

## Παραπομπές

## Εξωτερικοί σύνδεσμοι

Κατηγορία:Ταινίες του 2023
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Ρίντλεϊ Σκοτ
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Βρετανικές επικές ταινίες
Κατηγορία:Ταινίες τοποθετημένες στο Παρίσι
Κατηγορία:Ταινίες παραγωγής Columbia Pictures
Κατηγορία:Ναπολέων Βοναπάρτης
Κατηγορία:Ταινίες της Scott Free Productions
Star Wars: Skeleton Crew

Το ***Star Wars: Skeleton Crew*** είναι Αμερικανική τηλεοπτική σειρά που δημιουργήθηκε από τους Τζον Γουότς και Κρίστοφερ Φορντ για την συνδρομητική υπηρεσία Disney+. Είναι μέρος του franchise *[[Star Wars]]* και τοποθετείται στην ίδια χρονική περίοδο με το *[[The Mandalorian]]* και τα συνδεδεμένα του spin-off μετά από τα γεγονότα της ταινίας ''Η Επιστροφή των Τζεντάι'' (1983).

Η σειρά ανακοινώθηκε τον Μάιο του 2022 στο *Star Wars* Celebration, με τον Τζουντ Λο να αποκαλύπτεται ως ο πρωταγωνιστής. Τα γυρίσματα είχαν ξεκινήσει μέχρι τον Σεπτέμβριο του 2022 στο Λος Άντζελες, και ολοκληρώθηκαν μέχρι τον Ιανουάριο του 2023. Οι υπόλοιποι ηθοποιοί ανακοινώθηκαν τον Απρίλιο του 2023.

Το *Skeleton Crew* έκανε πρεμιέρα στο Disney+ στις 2 Δεκεμβρίου 2024 και ολοκληρώθηκε στις 14 Ιανουαρίου 2025, αποτελούμενο από 8 επεισόδια. 

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές Star Wars
Κατηγορία:Τηλεοπτικές σειρές της Lucasfilm
Κατηγορία:The Mandalorian
Η Ακόλουθος (τηλεοπτική σειρά)

***Η Ακόλουθος*** (πρωτότυπος τίτλος: ***The Acolyte***) είναι αμερικανική τηλεοπτική σειρά που δημιουργήθηκε από την Λέσλι Χέντλαντ. Είναι μέρος του franchise *[[Star Wars]]*, τοποθετημένο πριν από τα γεγονότα των ταινιών *Star Wars*.

Πρωταγωνιστούν οι Αμάντλα Στένμπεργκ και Λι Τζονγκ-τζε. Η ανάπτυξη της σειράς είχε ξεκινήσει μέχρι τον Απρίλιο του 2020, και ο τίτλος ανακοινώθηκε τον Δεκέμβριο. Τα γυρίσματα ξεκίνησαν τον Οκτώβριο του 2022 και ολοκληρώθηκαν τον Ιούνιο του 2023.

*Η Ακόλουθος* έκανε πρεμιέρα στο Disney+ στις 4 Ιουνίου και ολοκληρώθηκε στις 16 Ιουλίου 2024, αποτελούμενο από οχτώ επεισόδια.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές του Disney+
Κατηγορία:Παραγωγές που χρησιμοποιούν StageCraft
Κατηγορία:Τηλεοπτικές σειρές διαστημικής περιπέτειας
Κατηγορία:Τηλεοπτικές σειρές Star Wars
The Mandalorian (1ος κύκλος)

Στον πρώτο κύκλο της Αμερικανικής τηλεοπτικής σειράς *[[The Mandalorian]]* πρωταγωνιστεί ο Πέδρο Πασκάλ ως ένας Mandalorian που προσλαμβάνεται για να ανακτήσει "Το Παιδί". Είναι μέρος του franchise *[[Star Wars]]*, τοποθετημένος πέντε χρόνια μετά από την ταινία ''Η Επιστροφή των Τζεντάι'' (1983). Ο κύκλος παράχθηκε από τις Lucasfilm, Fairview Entertainment, και Golem Creations, με τον Τζον Φαβρό να είναι ο υπεύθυνός του.

Η ανάπτυξη μιας τηλεοπτικής σειράς *Star Wars* ζωντανής δράσης ανακοινώθηκε τον Νοέμβριο του 2017. Ο Φαβρό έγραψε συμβόλαιο τον Μάρτιο του 2018, με τον Πασκάλ να επιλέγεται έναν μήνα αργότερα. Τα γυρίσματα ξεκίνησαν τον Οκτώβριο του 2018 στα Manhattan Beach Studios στην Καλιφόρνια. Η εταιρεία οπτικών εφέ Light & Magic δημιούργησε την τεχνολογία StageCraft για την σειρά.

Ο κύκλος οχτώ επεισοδίων έκανε πρεμιέρα στην συνδρομητική υπηρεσία Disney+ στις 12 Νοεμβρίου του 2019, και ολοκληρώθηκε στις 27 Δεκεμβρίου. Έλαβε θετικά σχόλια από τους κριτικούς, με επαίνους για τα οπτικά εφέ, τις σκηνές δράσης, τους χαρακτήρες, τις ερμηνείες (κυρίως του Πασκάλ), την χημεία του ομότιτλου χαρακτήρα με το Παιδί, την κινηματογράφηση, και την μουσική. Ο δεύτερος κύκλος, που επιβεβαιώθηκε τον Ιούλιο του 2019, κυκλοφόρησε το 2020.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικοί κύκλοι του The Mandalorian
The Mandalorian (2ος κύκλος)

Στον δεύτερο κύκλο της Αμερικανικής τηλεοπτικής σειράς *[[The Mandalorian]]* πρωταγωνιστεί ο Πέδρο Πασκάλ ως ένας Mandalorian που προσπαθεί να επιστρέψει "Το Παιδί" στην φυλή του. Είναι μέρος του franchise *[[Star Wars]]*, τοποθετημένος πέντε χρόνια μετά από την ταινία ''Η Επιστροφή των Τζεντάι'' (1983). Ο κύκλος παράχθηκε από τις Lucasfilm, Fairview Entertainment, και Golem Creations, με τον Τζον Φαβρό να είναι ο υπεύθυνός του.

Η ανάπτυξη ενός δεύτερου κύκλου του *The Mandalorian* είχε ξεκινήσει μέχρι τον Ιούλιο του 2019. Τα γυρίσματα έλαβαν μέρος από τον Οκτώβριο του 2019 μέχρι τον Μάρτιο του 2020, ολοκληρώνοντας λίγες μέρες πριν η πανδημία COVID-19 αναγκάσει τις κινηματογραφικές και τηλεοπτικές παραγωγές να σταματήσουν. 

Ο κύκλος οχτώ επεισοδίων έκανε πρεμιέρα στην συνδρομητική υπηρεσία Disney+ στις 30 Οκτωβρίου του 2020, και ολοκληρώθηκε στις 18 Δεκεμβρίου. Έλαβε αναγνώριση από τους κριτικούς, με επαίνους για τα οπτικά εφέ, τις σκηνές δράσης, τους χαρακτήρες, τις ερμηνείες, την χημεία των χαρακτήρων, την κινηματογράφηση, την μουσική, την ιστορία, την αίσθηση νοσταλγίας, το συναισθηματικό βάρος, και την επιστροφή διαφόρων χαρακτήρων από προηγούμενα μέσα του *Star Wars*. Ο τρίτος κύκλος επιβεβαιώθηκε τον Δεκέμβριο του 2020 και κυκλοφόρησε το 2023.

## Παραπομπές


## Εξωτερικοί σύνδεσμοι

* ''The Mandalorian'' στην IMDb

Κατηγορία:Τηλεοπτικοί κύκλοι του The Mandalorian
The Mandalorian (3ος κύκλος)

Στον τρίτο κύκλο της Αμερικανικής τηλεοπτικής σειράς *[[The Mandalorian]]* πρωταγωνιστεί ο Πέδρο Πασκάλ ως ένας Mandalorian που ταξιδεύει στον Μάνταλορ για να λυτρώσει τις παρελθοντικές του παραβάσεις μαζί με τον θετό του γιο, Γκρόγκου, ενώ τους βοηθάει η Μπο-Κατάν Κράιζ. Είναι μέρος του franchise *[[Star Wars]]*, τοποθετημένος πέντε χρόνια μετά από την ταινία ''Η Επιστροφή των Τζεντάι'' (1983). Ο κύκλος παράχθηκε από τις Lucasfilm, Fairview Entertainment, και Golem Creations, με τον Τζον Φαβρό να είναι ο υπεύθυνός του.

Η ανάπτυξη του τρίτου κύκλου του *The Mandalorian* ξεκίνησε τον Απρίλιο του 2020, και επιβεβαιώθηκε επίσημα τον Δεκέμβριο. Ο κύκλος συνεχίζει την ιστορία του Mandalorian και του Γκρόγκου μετά τα γεγονότα της spin-off σειράς *[[The Book of Boba Fett]]*. Τα γυρίσματα ξεκίνησαν τον Οκτώβριο του 2021 και ολοκληρώθηκαν τον Μάρτιο του 2022.

Ο κύκλος οχτώ επεισοδίων έκανε πρεμιέρα στην συνδρομητική υπηρεσία Disney+ στην 1 Μαρτίου του 2023, και ολοκληρώθηκε στις 19 Απριλίου. Έλαβε θετικά σχόλια από τους κριτικούς, με επαίνους για τις σκηνές δράσης τις ερμηνείες, την σκηνοθεσία, και την κινηματογράφηση αλλά επικρίσεις για το σενάριο. Μια ταινία με τίτλο *[[The Mandalorian and Grogu]]* είναι προγραμματισμένη να κυκλοφορήσει τον Μάιο του 2026 ως συνέχεια της σειράς.

## Παραπομπές


## Εξωτερικοί σύνδεσμοι

* ''The Mandalorian'' στην IMDb

Κατηγορία:Τηλεοπτικοί κύκλοι του The Mandalorian
Βίκτορ Κόβατσιτς

Ο **Βίκτορ Κόβατσιτς **(Viktor Kovačić) (1874–1924) ήταν Κροάτης αρχιτέκτονας και συχνά αποκαλείται «ο πατέρας της σύγχρονης κροατικής αρχιτεκτονικής». 

## Βιογραφία
Γεννήθηκε το 1874 στο Ločendol κοντά στη Rogaška Slatina, στη σημερινή Σλοβενία.  Αφού αποφοίτησε από τη Σχολή Χειροτεχνίας του Γκρατς το 1891, σε ηλικία δεκαεπτά ετών, πήγε στο Ζάγκρεμπ όπου ήταν εκπαιδευόμενος σε τοπικές κατασκευαστικές εταιρείες.

Σπούδασε αρχιτεκτονική στην Ακαδημία Καλών Τεχνών της Βιέννης με δάσκαλο τον Όττο Βάγκνερ. Στη Βιέννη γνωρίζεται επίσης με τον Άντολφ Λος που μόλις έχει επιστρέψει από την Αμερική, γίνονται στενοί φίλοι και αρχίζουν να συνεργάζονται. Επιστρέφει στο Ζάγκρεμπ το 1899, όπου ανοίγει ένα αρχιτεκτονικό γραφείο. Ήταν συνιδρυτής της Λέσχης Κροατών Αρχιτεκτόνων το 1906. Εργάστηκε στοΤεχνικό Λύκειο του Ζάγκρεμπ από το 1920, φτάνοντας ως τη θέση του καθηγητή το 1922. Ο Βίκτορ Κόβατσιτς πέθανε στο Ζάγκρεμπ στις 21 Οκτωβρίου 1924. 

## Έργο
μικρογραφία|222x222εσ|Εθνική Τράπεζα της Κροατίας (αρχικά Κτήριο του Χρηματιστηρίου) στο Ζάγκρεμπ από τον Βίκτορ Κόβατσιτς, 1924
Τα σημαντικότερα έργα του στο Ζάγκρεμπ είναι: Η Εκκλησία του Αγίου Βλασίου (1910-1913), το κτήριο του Χρηματιστηρίου (1923-1927), η Villa Frangeš (1910-1911) η Οικία Frank  (1913-1914), η ανάπλαση της πλατείας των Ιησουιτών (με τον Hugo Ehrlich), η Villa Frölich (1919-1920), και το παλάτι των Σλάβεκς (1920).
## Παραπομπές


Κατηγορία:Ευρωπαίοι αρχιτέκτονες
Κατηγορία:Κροάτες αρχιτέκτονες
Για το τομάρι ενός μπάτσου

***Για το τομάρι ενός μπάτσου*** (Πρωτότυπος τίτλος: *Pour la peau d'un flic*) είναι ο ελληνικός τίτλος γαλλικής κινηματογραφικής ταινίας του 1981, του είδους του αστυνομικού θρίλερ, με πρωταγωνιστή και σκηνοθέτη τον Αλέν Ντελόν. Είναι η πρώτη από τις δύο ταινίες που σκηνοθέτησε ποτέ ο διάσημος αυτός ηθοποιός.

Η ταινία έκοψε 2.377.084 εισιτήρια στη Γαλλία.

## Πλοκή
Ο Σουκά, ένας πρώην ντετέκτιβ της αστυνομίας, δέχεται μια ανάθεση από μία ηλικιωμένη κυρία να ερευνήσει την εξαφάνιση της τυφλής κόρης της, της Μαρτ. Αλλά η ηλικιωμένη κυρία δολοφονείται. Με τη βοήθεια του συνταξιούχου επιθεωρητή Εϋμάν και της γραμματέως Σαρλότ, ο Σουκά επιχειρεί να ακολουθήσει το νήμα μιας απάτης, στην οποία εμπλέκονται διάφορες αστυνομικές υπηρεσίες και έμποροι ναρκωτικών. Κατά τη διάρκεια των ερευνών του, ο Σουκά δέχεται επίθεση στο διαμέρισμα του θύματος από κάποιον Πραντιέ. Τον σκοτώνει, αλλά ο συνεργός του καταφέρνει να διαφύγει. Επιστρέφοντας στο σπίτι του, ο Σουκά μόλις που διαφεύγει από μια ενέδρα στημένη από κάποιον επιθεωρητή Μαντριέ και τον σκοτώνει, με αποτέλεσμα να γίνει στόχος όχι μόνο μιας μυστηριώδους συμμορίας, αλλά και της αστυνομίας.

Ακολουθούν και άλλα γεγονότα, όπως η απαγωγή της Σαρλότ, που σώζεται το τελευταίο λεπτό από τον εργοδότη της. Ο Σουκά ανακαλύπτει ότι τον χρησιμοποιούσε ο επίτροπος της αστυνομίας Κοσιολί εναντίον των διεφθαρμένων συναδέλφων του, και θα κινδυνεύσει να σκοτωθεί στην προσπάθεια να ανακαλύψει την αλήθεια και να ξεσκεπάσει τη συμμορία. Στο τέλος θα σωθεί την τελευταία στιγμή από αστυνομικούς.

## Διανομή ρόλων
* Αλέν Ντελόν ως Σουκά
* Αν Παριγιό ως Σαρλότ
* Μισέλ Ωκλαίρ ως Εϋμάν / Ταρπόν
* Ντανιέλ Σεκαλντί ως επίτροπος Κοσιολί
* Ζαν-Πιερ Νταρά ως επίτροπος Σωφάρ
* Ξαβιέ Ντεπρά ως Κασπέρ
* Ζακ Ρισπάλ ως καθηγητής Μπασοφέρ
* Ζεράρ Ερόλ ως Πραντιέ
* Πιερ Μπελό ως Ζυντ
* Ανίκ Αλάν ως Ιζαμπέλ Πιγκό
* Πασκάλ Ρομπέρ ως Ρενέ Μουζόν
* Μισέλ Μπερέρ (*Michel Berreur*) ως Περέζ
* Φιλίπ Καστεγί ως Ζαν ο μπάρμαν
* Κλαιρ Ναντώ ως τηλεπαρουσιάστρια
* Μπριζίτ Λααί ως νοσοκόμα
* Ντομινίκ Ζαρντί ως φαλακρός μικρός
* Ανρί Ατάλ ως ο τύπος στο φλίπερ
* Μιρέιγ Νταρκ ως η Μεγάλη ακροβάτισσα

## Παραπομπές


## Εξωτερικοί σύνδεσμοι
* 
*
*

Κατηγορία:Ταινίες του 1981
Κατηγορία:Γαλλικές ταινίες της δεκαετίας 1980
Κατηγορία:Γαλλικές αστυνομικές θρίλερ ταινίες
Κατηγορία:Γαλλόφωνες ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Σκηνοθετικό ντεμπούτο σε ταινίες
Νυχτερινές Σκέψεις

***Νυχτερινές σκέψεις***, με πλήρη τίτλο *Το Παράπονο ή Νυχτερινές Σκέψεις για τη Ζωή, τον Θάνατο και την Αθανασία* (αγγλικά:*The Complaint: or, Night-Thoughts on Life, Death, & Immortality*) είναι ποίημα του Άγγλου ποιητή Έντουαρντ Γιανγκ, που δημοσιεύτηκε από το 1742 έως το 1745. 

Το ποίημα περιέχει προβληματισμούς για τον θάνατο στη ζοφερή και μελαγχολική ατμόσφαιρα που χαρακτηρίζει το λογοτεχνικό ρεύμα στο οποίο ανήκε ο ποιητής, την «ποίηση του νεκροταφείου» κατά την εποχή του συναισθηματισμού, που συνεχίστηκε με τον Τόμας Γκρέι και άλλους και επηρέασε τις μελλοντικές γενιές των ρομαντικών ποιητών. 

Τον 18ο αιώνα, το ποίημα ήταν εξαιρετικά δημοφιλές σε όλη την Ευρώπη. Θεωρείται έργο-πρόδρομος του ρομαντισμού. 

## Περιεχόμενο
[αριστερά|μικρογραφία|Εικονογράφηση του  [Ουίλιαμ Μπλέικ]]
Το ποίημα είναι γραμμένο σε στίχους χωρίς ομοιοκαταληξία και αποτελείται από περίπου 10.000 στίχους. Περιγράφει τις σκέψεις του ποιητή για τον θάνατο σε μια σειρά από εννέα «νύχτες» στις οποίες συλλογίζεται την απώλεια της γυναίκας και των φίλων του και θρηνεί για τις ανθρώπινες αδυναμίες. 

Τα εννέα μέρη του κύκλου έχουν τους τίτλους: «Ζωή, Θάνατος και Αθανασία», «Χρόνος, Θάνατος και Φιλία», «Ναρκίσσα», «Ο χριστιανικός θρίαμβος», «Η υποτροπή», «Ο ξανακερδισμένος άπιστος» (δύο μέρη: «Δόξα και πλούτη» και «Η φύση, απόδειξη και σημασία της αθανασίας»), «Η απολογία της αρετής ή Απαντήσεις στον άνθρωπο του κόσμου» και «Η Παρηγοριά». 

Γύρω στο 1740 ο Γιανγκ έζησε τον θάνατο της γυναίκας του, της θετής κόρης του και άλλων αγαπητών του προσώπων. Αυτές οι διαδοχικές απώλειες έριξαν τον ποιητή σε μια θλιβερή διάθεση που είχε ως αποτέλεσμα αυτό το θρησκευτικό, ηθικό, ρομαντικό ποίημα, όπου  εμφανίζει τη θλίψη του με μια αφθονία εικόνων. Η αθανασία της ψυχής, η αλήθεια του Χριστιανισμού, η αναγκαιότητα μιας θρησκευτικής και ηθικής ζωής, αυτά είναι τα θέματα που ο Γιανγκ προσπαθεί να ανανεώσει προσθέτοντας σ' αυτά χαρακτήρες και περιστατικά που αντιπροσωπεύουν γεγονότα και πραγματικά όντα.  

Το έργο είχε τεράστια επιτυχία σε όλη την Ευρώπη, κάτι που ήταν εξαιρετικό εκείνη την εποχή, κυρίως ως έκφραση της σύγχρονης στάσης απέναντι στην ευαισθησία. Μεταφράστηκε σχεδόν σε όλες τις ευρωπαϊκές γλώσσες και βρήκε θαυμαστές μέχρι τη Ρωσία. Στη Γερμανία, ο Φρίντριχ Κλόπστοκ ανήκε επίσης στον κύκλο των θαυμαστών του. Στη Γαλλία έγινε κλασικό της ρομαντικής σχολής. 

Στα τέλη του αιώνα, το έργο εικονογραφήθηκε από τον ποιητή και ζωγράφο Ουίλιαμ Μπλέικ. Ένα ακόμη σύνολο εικονογραφήσεων δημιουργήθηκε από τον Τόμας Στόταρντ το 1799.
## Παραπομπές


Κατηγορία:Βρετανικά ποιήματα
Το μήνυμα (Μπαλζάκ)

***Το μήνυμα *** (γαλλικός τίτλος: *Le Message *) είναι διήγημα του Γάλλου συγγραφέα Ονορέ ντε Μπαλζάκ που δημοσιεύτηκε το 1832 στο περιοδικό *Revue des deux Mondes* και εκδόθηκε το 1834. Περιλαμβάνεται στις *Σκηνές της ιδιωτικής ζωής* της ''Ανθρώπινης κωμωδίας.

Πρόκειται για μια συγκινητική ιστορία όπου ένας νεαρός άνδρας, μετά από ατύχημα με άμαξα, ενημερώνει την ερωμένη ενός από τους συνταξιδιώτες του για τον θάνατο του νεαρού εραστή της. 

## Υπόθεση
Την ιστορία αφηγείται σε πρώτο πρόσωπο ένας ανώνυμος αφηγητής. Θυμάται ότι το 1819, βρισκόταν σε μια δημόσια άμαξα πηγαίνοντας από το Παρίσι στο Μουλέν, όπου συνάντησε έναν άλλο νεαρό και συζητούσαν για τους έρωτές τους με μεγαλύτερες παντρεμένες γυναίκες. Σε ένα ατύχημα η άμαξα ανατράπηκε και ο άλλος νεαρός τραυματίστηκε θανάσιμα. Πριν πεθάνει, ζητά από τον αφηγητή να πάει στο σπίτι του, να βρει τα ερωτικά γράμματα από την αγαπημένη του και να της τα επιστρέψει μαζί  με την είδηση ​​του θανάτου του.

Ο αφηγητής κάνει ό,τι του λένε και πηγαίνει στον πύργο του κόμη και της κόμισσας ντε Μονπερσάν έξω από το Μουλέν για να επιστρέψει τα γράμματα. Εκεί, ενημερώνει το ζευγάρι για τον θάνατο του νεαρού. Ο κόμης τον προσκαλεί να μείνει για το δείπνο. Ωστόσο, η κόμισσα δεν παρευρίσκεται στο δείπνο και ο αφηγητής με τους υπηρέτες την αναζητούν και τη βρίσκουν στο υπόστεγο του κήπου σε απόγνωση να θρηνεί για τον νεαρό εραστή της.

Αργότερα το ίδιο βράδυ, η κόμισσα επισκέπτεται το δωμάτιο του αφηγητή για να μάθει περισσότερα για τις τελευταίες στιγμές της ζωής του εραστή της και λαμβάνει το πακέτο με την αλληλογραφία της. Όταν ο αφηγητής φεύγει την επόμενη μέρα, ο κόμης του δίνει κάποια χρήματα τα οποία του ζητά να παραδώσει σε έναν γνωστό του στο Παρίσι. Κατά την επιστροφή του, ο αφηγητής μαθαίνει ότι τα χρήματα προορίζονται στην πραγματικότητα γι' αυτόν και ότι η κόμισσα, έχοντας μαντέψει τη φτώχεια του αγγελιοφόρου της, τα έδωσε για να πληρώσει τα έξοδα του ταξιδιού του.

## Παραπομπές
 

Κατηγορία:Μυθιστορήματα του Ονορέ ντε Μπαλζάκ
Φρειδερίκος του Μπύρεν

Ο **Φρειδερίκος του Μπύρεν**, γερμ.: Friedrich von Büren (άκμασε το 1053) από τον Οίκο των Χοενστάουφεν ήταν κόμης στη βόρεια Σουαβία και πρόγονος της βασιλικής δυναστείας Στάουφερ (παλαιό όνομα του Οίκου) της Γερμανίας. 

## Βιογραφία
Το όνομα Φρειδερίκος του Μπύρεν είναι γνωστό μόνο από τον *Πίνακα Συγγενείας* (Τabula Consanguinitatis), μια γενεαλογία των Στάουφερ που συντάχθηκε από τον μοναχό Βίμπαλντ στα μέσα του 12ου αι. Ο Βίμπαλντ γράφει ότι ο Φρειδερίκος του Μπύρεν ήταν γιος ενός απροσδιόριστου Φρειδερίκου και πατέρας του Φρειδερίκου Α΄ δούκα της Σουαβίας, «ο οποίος έκτισε το Στάουφ», το κάστρο από το οποίο πήρε αργότερα το όνομά της η οικογένεια. Ο Όθων επίσκοπος του Φράιζινγκ, στα *Επιτεύγματα* (Gesta) του βασιλιά Φρειδερίκου Α΄ Μπαρμπαρόσα της Γερμανίας, καταγράφει ότι ο Φρειδερίκος Α'  δούκας της Σαουηβίας καταγόταν "από τους πιο ευγενείς κόμητες της Σουαβίας" χωρίς να τους κατονομάζει. 

Το Μπύρεν συνήθως ταυτίζεται με τον Βέσενμποϋρεν και ο Φρειδερίκος με τον ομώνυμο κόμη, που εμφανίζεται ως μάρτυρας σε ένα καταστατικόη του 1053. Επίσης, σε αυτό το καταστατικό εμφανίζεται ο Φρειδερίκος παλατινός κόμης της Σουαβίας, ο οποίος εικάζεται ότι μπορεί να ήταν ο πατέρας του Φρειδερίκου του Μπύρεν, αφού ο τίτλος του παλατινού κόμη στη Σουαβία βρίσκεται αργότερα στον δεύτερο γιο του Φρειδερίκου του Μπύρεν, Λουδοβίκο. Το Βέσενμπϋρεν (Wäschenbeuren) βρίσκεται σε κοντινή απόσταση από το Στάουφ. 

## Οικογένεια
Το κύρος του Φρειδερίκου στη Σουαβία και τη γειτονική Αλσατία αποδεικνύεται από τον ευνοϊκό γάμο του. Νυμφεύτηκε Χίλντεγκαρντ του Έγκισχαϊμ, ανιψιά του πάπα Λέοντα Θ'. Γενικά πιστεύεται ότι οι Στάουφερ απέκτησαν το Σελεστά μέσω αυτού του γάμου.  Εκτός από τους προαναφερθέντες γιους, τον 
* Φρειδερίκο Α΄ και τον 
* Λουδοβίκο, ο Φρειδερίκος και η Χίλντεγκαρντ είχαν έναν γιο που ονομαζόταν 
* Όθων του Στρασβούργου, που έγινε επίσκοπος του Στρασβούργου, και μια κόρη που ονομαζόταν
* Αδελαΐδα, η οποία ήταν μητέρα του 
** επισκόπου αγίου Όθωνα του Μπάμπεργκ. 

## Πρόγονοι



	

## Παραπομπές


Κατηγορία:Οίκος των Χοενστάουφεν